Avainsanat

Tiivistelmä



Avainsanat

1. Yhteinen kauppapolitiikka – Polkumyynniltä suojautuminen – Kiertäminen – Polkumyynnin vastaisten toimenpiteiden soveltamisalan laajentaminen – Kyseisen tuonnin kirjaamisvelvollisuus – Kirjaamista koskevat menettelysäännöt – Polkumyyntiasetuksessa ja polkumyynnin vastaisten toimenpiteiden kiertämistä koskevan tutkimuksen vireillepanosta annetussa asetuksessa ei täsmennetä menettelysääntöjä – Jäsenvaltioiden suorittama määrittely – Edellytykset – Tuotteiden tullinalaisen tuonnin yksilöiminen, jotta laajennettu polkumyyntitulli voidaan periä asianmukaisesti taannehtivasti

(Neuvoston asetuksen N:o 1225/2009 13 artiklan 1 ja 3 kohta ja 14 artiklan 5 kohta sekä neuvoston asetuksen N:o 723/2011 1 artikla; komission asetuksen N:o 966/2010 2 artikla)

2. Yhteinen kauppapolitiikka – Polkumyynniltä suojautuminen – Kiertäminen – Polkumyynnin vastaisten toimenpiteiden soveltamisalan laajentaminen – Laajennettu polkumyyntitulli

(Neuvoston asetuksen N:o 91/2009 1 artiklan 2 kohta ja neuvoston asetus N:o 723/2011)

Tiivistelmä

1. Polkumyyntitullin laajentamista koskevan asetuksen tarkoituksena on ainoastaan taata polkumyyntitullin tehokkuus ja estää sen kiertäminen. Näin ollen lopullisen polkumyyntitullin laajentamista koskeva toimenpide on alkuperäiseen toimenpiteeseen, jolla tämä tulli otettiin käyttöön, nähden ainoastaan liitännäinen toimenpide, jolla suojataan lopullisten toimenpiteiden soveltamisen tehokkuutta. Tästä seuraa, että polkumyyntitullin kiertämisen erityisessä asiayhteydessä kyseisen tuonnin kirjaamisvelvoitteella pyritään myös laajennettujen lopullisten toimenpiteiden tehokkuuteen mahdollistamalla tullien taannehtiva soveltaminen sen välttämiseksi, että sovellettavien lopullisten toimenpiteiden tehokas vaikutus tehdään tyhjäksi. Koska komissio on velvoittanut toimivaltaiset kansalliset viranomaiset toteuttamaan tarvittavat toimenpiteet kyseisen tuonnin kirjaamiseksi, jotta varmistetaan laajennettujen polkumyyntitullien kantaminen taannehtivasti, asianomaisten viranomaisten on täytettävä tämä velvoite.

Koska polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annetussa asetuksessa N:o 1225/2009 ja asetuksella N:o 91/2009 käyttöön otettujen polkumyynnin vastaisten toimenpiteiden kiertämistä koskevan tutkimuksen vireillepanosta annetussa asetuksessa N:o 966/2010 ei täsmennetä tarkemmin, miten jäsenvaltioiden on kirjattava tuonti, jäsenvaltioiden tehtävänä on määrittää menettelysäännöt kirjaamiselle siten, että laajennettujen polkumyyntitullien kantaminen taannehtivasti varmistetaan asianmukaisesti ja tämän asetuksen tavoite siten saavutetaan.

Asetuksen N:o 1225/2009 14 artiklan 5 kohtaa, johon asetuksen N:o 966/2010 2 artiklassa viitataan, on tulkittava niin, että koska kirjaamista koskevat menettelysäännöt eivät jätä sijaa epäilykselle kyseisten tuotteiden tullinalaisen tuonnin yksilöimisestä ja koska niiden perusteella voidaan tehokkaasti kerätä kaikki saatavilla olevat tiedot, jotta laajennettu polkumyyntitulli voidaan periä asianmukaisesti taannehtivasti, menettelysäännöt ovat tämän säännöksen mukaisia. Kyseiset menettelysäännöt ovat näin ollen riittäviä polkumyyntitullin kantamiseksi taannehtivasti Kiinan kansantasavallasta peräisin olevien tiettyjen rauta- ja teräskiinnittimien tuonnissa asetuksella N:o 91/2009 käyttöön otetun lopullisen polkumyyntitullin laajentamisesta koskemaan Malesiasta lähetettyjen tiettyjen rauta- ja teräskiinnittimien tuontia riippumatta siitä, onko niiden alkuperämaaksi ilmoitettu Malesia, annetun täytäntöönpanoasetuksen N:o 723/2011 1 artiklan nojalla sellaisen tutkimuksen seurauksena, jossa lopullisen polkumyyntitullin käyttöön ottamisesta Kiinan kansantasavallasta peräisin olevien tiettyjen rauta- ja teräskiinnittimien tuonnissa annetussa asetuksessa N:o 91/2009 määrättyä lopullista polkumyyntitullia todetaan kierretyn.

(ks. 28, 29, 32, 33 ja 38 kohta sekä tuomiolauselma)

2. Lopullisen polkumyyntitullin käyttöön ottamisesta Kiinan kansantasavallasta peräisin olevien tiettyjen rauta- ja teräskiinnittimien tuonnissa annetun asetuksen N:o 91/2009 1 artiklan 2 kohdan mukaan ennen asetuksella N:o 91/2009 käyttöön otetun lopullisen polkumyyntitullin laajentamisesta koskemaan Malesiasta lähetettyjen tiettyjen rauta- ja teräskiinnittimien tuontia riippumatta siitä, onko niiden alkuperämaaksi ilmoitettu Malesia, annetun täytäntöönpanoasetuksen N:o 723/2011 voimaantuloa tapahtuneesta tuonnista taannehtivasti kannettu laajennettu polkumyyntitulli on ”kaikille muille yrityksille” 85 prosenttia.

(ks. 38 kohta ja tuomiolauselma)